JMT บวกต่อ 3% โบรกชี้กำไร Q2 โต 39% อานิสงส์กองหนี้เพิ่ม
JMT ปิดภาคเช้าบวก 3% โบรกชี้กำไร Q2 โต 39% พ่วงครึ่งปีหลังเติบโตต่อเนื่อง รับรู้รายได้ JKAM และกองหนี้ที่เพิ่ม แนะนำ “ซื้อ” ราคาเป้าหมาย 100 บาท
JMT ปิดภาคเช้าบวก 3% โบรกชี้กำไร Q2 โต 39% พ่วงครึ่งปีหลังเติบโตต่อเนื่อง รับรู้รายได้ JKAM และกองหนี้ที่เพิ่ม แนะนำ “ซื้อ” ราคาเป้าหมาย 100 บาท
21 ก.ค. 2565

ผู้สื่อข่าวรายงานว่า วันนี้ (21 ก.ค. 65) ราคาหุ้นละ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ปิดตลาดช่วงภาคเช้า ณ เวลา 12:30 น. อยู่ที่ระดับ 72.50 บาท บวก 2.25 บาท หรือ 3.20% ทำจุดสูงสุดที่ระดับ 72.75 บาท ทำจุดต่ำสุดที่ระดับ 70.25 บาท ด้วยมูลค่าการซื้อขาย 388.63 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (21 ก.ค. 65) แนะนำ “ซื้อ” ราคาเป้าหมาย 100 บาท โดยมองเป็นกลางหลังจากการประชุมนักวิเคราะห์วานนี้ จากผลการดำเนินงานไตรมาส 2/65 ที่จะขยายตัวต่อเนื่องตามคาด ประเมินว่ากำไรสุทธิไตรมาส 2/65 ที่ 401 ล้านบาท เพิ่มขึ้น 39% เทียบกับงวดเดียวกันของปีก่อน และเพิ่มขึ้น 9% จากไตรมาสก่อน จากการเข้าซื้อกองหนี้เสียเพิ่มขึ้นที่ต้นทุน 750 ล้านบาท และ cash collection ที่ทรงตัวจากไตรมาสก่อนในระดับสูง
ขณะที่ค่าใช้จ่ายสำรองเพิ่มขึ้นตามขนาดกองหนี้ secured loan ที่สูงขึ้น และรับรู้ขาดทุนจากการจ่ายสินไหมประกันภัยโควิด-19 ทั้งนี้ประเมินผลการดำเนินงานจะขยายตัวต่อเนื่องจากงวดเดียวกันของปีก่อน และจากครึ่งแรกของปี 64 โดยในครึ่งหลังของปี 65 จากการเข้าซื้อหนี้เสียที่เพิ่มขึ้นตามปัจจัยฤดูกาล ต้นทุนทางการเงินที่ลดลงจากการจ่ายชำระคืนหุ้นกู้ และเริ่มรับรู้รายได้จาก JKAM ในไตรมาส 4/65
นอกจากนี้ประเมินการกำไรสุทธิปี 65 ที่ 2.2 พันล้านบาท เพิ่มขึ้น 58% เมื่อเทียบจากงวดเดียวกันของปีก่อน จากการเข้าซื้อหนี้เสียมาบริหารที่สูงถึง 1 หมื่นล้านบาท รายได้รับจ้างติดตามหนี้ที่กลับมาขยายตัวจากที่หดตัวในปี 63-64 และรับรู้รายได้ส่วนแบ่งจาก JKAM